# metadata.dc.description.abstract[].value
En ocasió de celebrar-se a Vic la Sessió Conjunta de la Institució Catalana d'Història Natural i de la Societat Catalana de Biologia sembla escaient fer referència a l'estat actual dels coneixements sobre la Geologia de la Plana de Vic, tant i més quan la seva història i la seva situació actual permeten reflexions adients so­bre l'evolució general de la ciència geològica en els últims temps. La Plana de Vic i els seus encontorns, sobretot cap a ponent, està formada per una massa considerable de més de mil metres de gruix de sediments paleògens, coronats sovint, ací i allà, per una capa prima quaternària. Aquests sediments es­tan pràcticament indeformats a la major part deis llocs i només acostumen a estar lleugerament basculats diversament cap a l'oest. L'erosió ens n'ofereix una visió bona en direcció nord-sud, però no ens deixa veure cap tall complet est-oest. Donades les variacions freqüents de fàcies, la successió aflorant no es pot aplicar arreu, fet que s'ha demostrat en l'únic sondeig profund que s'ha fet en el centre de la Plana.

# metadata.dc.source[].value
Articles publicats en revistes (Dinàmica de la Terra i l'Oceà)